[{"text_idx": "#000001", "text": "Tra\u2019n gweithio mewn swyddi rhan amser, fe ddarganfyddodd Joseph Marshall yr hyn mae yn disgrifio nawr fel \u201csiawns unigryw sydd dim ond yn digwydd unwaith mewn oes\u201c, wrth chwilio am gyfleoedd profiad gwaith. Wedi darganfod prentisiaeth gyda Sgil Cymru fe wnaeth gais llwyddiannus a, brentisiaeth O\u0302l-gynhyrchu gyda\u2019r BBC."}, {"text_idx": "#000002", "text": "Tra\u2019n cyfuno ei ro\u0302l gyda\u2019r BBC, ac astudio cymhwyster lefel 3 am flwyddyn, cafodd Joseph y siawns i hefyd weld y cyfrifoldebau mewn swyddi eraill y tu fewn i\u2019r cwmni. Er bod Joseph yn gweithio\u2019n bennaf yn ganolfan ddrama ym Mhorth y Rhath ar raglen BBC, Casualty, cafodd gyfle hefyd i weithio ar Doctor Who ac ar raglenni ffeithiol sy\u2019n cael eu cynhyrchu ym mhencadlys y BBC yn Llandaff, Caerdydd. Wrth i\u2019r deuddeg mis dod i ben, cynigwyd cytundeb tri mis gan y BBC i Joseph fel Cynorthwyydd Golygu."}, {"text_idx": "#000003", "text": "Ar ddiwedd y cytundeb tri mis, fel llawer o weithiwr mewn adrannau O\u0302l-gynhyrchu, fe aeth Joseph yn llawrydd, er mwyn cymryd y cam nesa yn ei yrfa. Profodd y cysylltiadau, a wnaeth Joseph trwy gyfnod ei brentisiaeth, yn amhrisiadwy. Gan gychwyn ei yrfa hunangyflogedig, roedd llawer o bobl yn cynnig gwaith i Joseph gan gydnabod ei waith caled. Cyn hir, dychwelodd yn no\u0302l i Casualty i weithio ar gynnwys ar-lein y rhaglen."}, {"text_idx": "#000004", "text": "Tra bod Joseph yn anelu at ddatblygu ei yrfa mewn o\u0302l gynhyrchu teledu a chyfryngau cymdeithasol, mae\u2019n cydnabod y rhan hanfodol y mae\u2019r brentisiaeth wedi chwarae yn ei daith i yrfa yn y diwydiant."}, {"text_idx": "#000005", "text": "Heb y cynllun prentisiaeth, ni fyddwn i ddim lle\u2019r ydw i heddiw. Nid wyf yn unig wedi tyfi yn fy ngyrfa ond hefyd fel person. Cyn i mi ddod i weithio fel prentis i\u2019r BBC, \u2018roeddwn i\u2019n swil iawn. Mae\u2019r brentisiaeth wedi dysgu imi sut i gyfathrebu a\u0302 phobl. Roedd pob un aelod o di\u0302m Sgil Cymru yn anhygoel, pob un yn fy arwain at swydd lwyddiannus yn y cyfryngau."}]